cyanic-selkie/wikianc huggingface dataset:
பூஞ்ச் மாவட்டம், இந்தியா
பூஞ்ச் மாவட்டம் (Poonch District), இந்தியாவின் ஜம்மு காஷ்மீர் மாநிலத்தின் இருபத்தி இரண்டு மாவட்டங்களில் ஒன்றாகும். இம்மாவட்டத்தின் வடக்கு, மேற்கு மற்றும் தெற்கு பகுதிகள் பாகிஸ்தான் ஆக்கிரமிப்பு காஷ்மீர் பகுதி சூழ்ந்து உள்ளது. கிழக்கு, வடகிழக்கு மற்றும் தென் கிழக்கு பகுதிகள் காஷ்மீர் பள்ளத்தாக்கின் பாரமுல்லா மாவட்டம், பட்காம் மாவட்டம், குல்காம் மாவட்டம் மற்றும் ரஜௌரி மாவட்டம் சூழ்ந்துள்ளது. 1947ஆம் ஆண்டில் நடந்த இந்திய - பாகிஸ்தான் போரின் போது பூஞ்ச் மாவட்டத்தின் ஒரு பகுதி பாகிஸ்தான் ஆக்கிரமிப்பு செய்து கொண்டது. எஞ்சிய பகுதி ஜம்மு காஷ்மீர் மாநிலத்தின் ஒரு மாவட்டமாக உள்ளது. பூஞ்ச் நகரம் பூஞ்ச் மாவட்டத்தின் தலைமையிடமாக உள்ளது. பூஞ்ச் மாவட்டம், மாநிலத் தலைநகர் ஸ்ரீநகரிலிருந்து தரைவழியாக 497 கிலோ மீட்டர் தொலைவிலும், உதம்பூரிலிருந்து 291 கிலோ மீட்டர் தொலைவிலும் உள்ளது. பூஞ்ச் மாவட்டம் இந்திய இராணுவத்தின் முக்கிய கேந்திரமாக உள்ளது. பூஞ்ச் மாவட்டம் இமயமலையின் பிர் பாஞ்சல் மலைத்தொடரில் அமைந்துள்ளது.
அரசியல்
பூஞ்ச் மாவட்டம் சுரன்கோட், மெந்தர் மற்றும் பூஞ்ச் என மூன்று சட்டமன்ற தொகுதிகளை கொண்டுள்ளது.
மக்கள் வகைப்பாடு
2011 ஆம் ஆண்டு இந்திய மக்கள் தொகை கணக்கெடுப்பின் படி மாவட்ட மொத்த மக்கள் தொகை 476,820 ஆக உள்ளது. பாலின விகிதம் ஆயிரம் ஆண்களுக்கு 890 பெண்கள்  வீதம் உள்ளனர். மக்கள் தொகை அடர்த்தி ஒரு சதுர கிலோ மீட்டருக்கு  பேர் 285 பேர் வீதம் உள்ளனர். மாவட்டத்தின் சராசரி படிப்பறிவு 68.69% உள்ளது. ஆறு வயதிற்குட்பட்ட குழந்தைகளின் எண்ணிக்கை ஆக உள்ளது. இம்மாவட்டத்தில் இசுலாமிய மக்கள் தொகை 87% விழுக்காடாக உள்ளது.
வெளி இணைப்புகள்
பகுப்பு:ஜம்மு காஷ்மீரின் மாவட்டங்கள் பகுப்பு:பூஞ்ச் மாவட்டம், இந்தியா
விளாங்குடி கருப்பன்னசாமி கோயில்
விளாங்குடி கருப்பன்னசாமி கோயில் தமிழ்நாட்டில் தஞ்சாவூர் மாவட்டம், விளாங்குடி என்னும் ஊரில் அமைந்துள்ள கிராமக் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் கருப்பன்னசுவாமி சன்னதி உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
வீரப்பன் வீராத்தான்
வீரப்பன் வீராத்தான் அல்லது '''வீ. வீரப்பன்' (ஆங்கிலம்: Veerappen Veerathan அல்லது V. Veerappen; மலாய்: Veerappen Veerathan'') என்பவர் மலேசிய இந்திய வம்சாவளியைச் சேர்ந்த ஓர் அரசியல்வாதி; மற்றும் மலேசிய வழக்கறிஞர் ஆவார்.
இவர் டாக்டர் லிம் சோங் இயூ (Dr. Lim Chong Eu), டான் சீ கூன் (Dr. Tan Chee Khoon) மற்றும் டாக்டர். சையத் உசைன் அலாத்தாஸ் (Dr. Syed Hussein Alatas) ஆகியோருடன் இணைந்து கெராக்கான் (ஆங்கிலம்: Malaysian People's Movement Party; மலாய்: Parti Gerakan Rakyat Malaysia (Gerakan); கட்சியை நிறுவியவர். அதற்காக மலேசிய அரசியலில் நன்கு அறியப் பட்டவரும் ஆவார்.
பொது
1972-ஆம் ஆண்டு, அவர் கெராக்கான் கட்சியில் இருந்து வெளியேறி, மலேசிய சமூக நீதிக் கட்சி (ஆங்கிலம்: Malaysian Social Justice Party (PEKEMAS); மலாய்: Parti Keadilan Masyarakat Malaysia); என்ற ஒரு புதிய கட்சியை நிறுவினார்.
1959-ஆம் ஆண்டு, மலேசியப் பொதுத் தேர்தலில் வெற்றி பெற்ற பிறகு, பினாங்கின் செபராங் செலாத்தான் நாடாளுமன்ற உறுப்பினராக பதவி வகித்தார். அந்தத் தேர்தலில், மலாயா தொழிலாளர் கட்சியின் (Labour Party of Malaya) சார்பில் போட்டியிட்டார்.
மலேசிய மக்கள் இயக்கக் கட்சி
1969 பொதுத் தேர்தலில், மீண்டும் அதே பினாங்கு செபராங் செலாத்தான் தொகுதியில் கெராக்கான் கட்சியின் சார்பில் போட்டியிட்டு வெற்றி பெற்றார்.
மலேசிய அரசியலில் எதிர்க்கட்சி நாடாளுமன்ற உறுப்பினர்களில் மாண்புமிகு வீரப்பன் மிகவும் பிரபலமானவர். அதே வேளையில் மலேசிய இந்தியர்களின் செல்வாக்கப் பெற்றவர். இவருடைய பெயரில் வீரப்பன் சாலை (Jalan Veerappan, Bukit Panchor) என்று பினாங்கில் ஒரு சாலைக்குப் பெயர் வைக்கப்பட்டு உள்ளது.
மேலும் காண்க
மலேசிய இந்திய நாடாளுமன்ற உறுப்பினர்கள்
டேவிட் பென்-குரியன்
டேவிட் பென்-குரியன் (David Ben-Gurion, அக்டோபர் 16, 1886 - டிசம்பர் 1, 1973) இஸ்ரேலின் முதல் பிரதமர் ஆவார். மிக இளம் வயதிலேயே சியோனிசத்தின் மீது இவருக்கு இருந்த பற்று, இஸ்ரேல் நாட்டை உருவாக்குவதில் இவரது பங்களிப்புக்கு முக்கிய காரணமாகும். 1948 ஆம் ஆண்டின் அரபு-இஸ்ரேலியப் போரில் இஸ்ரேலை வெற்றிப் பாதையில் வழி நடத்திய இவர், அரச நிறுவனங்களைக் கட்டியெழுப்புவதற்கு உதவியதுடன், உலகம் முழுவதிலிருந்தும் யூதர்களை இஸ்ரேலுக்குக் கொண்டு வருவதையும் மேற்பார்வை செய்தார். 1970 ஆம் ஆண்டில் அரசியலில் இருந்து ஓய்வு பெற்ற பென்-குரியன் சிடே போக்கர் (Sde Boker) என்னும் பாலைவனப் பகுதியில் குடியேறி இறக்கும் வரை அங்கேயே வாழ்ந்தார். இவர் இறந்த பின்னர், "டைம்" இதழ் அந் நூற்றாண்டின் முக்கிய 100 பேர்களுள் ஒருவராக இவரையும் தெரிவு செய்தது.
குழிக்கரை காளிதாஸ் பிள்ளை
குழிக்கரை காளிதாஸ் பிள்ளை (1913 – 10 மார்ச்சு 1973) தமிழகத்தைச் சேர்ந்த நாதசுவர இசைக் கலைஞராவார்.
பிறப்பும், இசைப் பயிற்சியும்
காளிதாஸ் பிள்ளை திருவாரூருக்கு அருகிலுள்ள குழிக்கரை எனும் ஊரில் 1913 ஆம் ஆண்டு பிறந்தார். பெற்றோர்: பெருமாள் பிள்ளை – கமலாம்பாள். பாட்டனார் அய்யாசுவாமி பிள்ளையிடம் ஆரம்பித்து தொடர்ந்து தந்தையிடமும் நாதசுவர பயிற்சி பெற்றார். திருவாரூர் சுவாமிநாத நாதசுவரக்காரரிடம் இரண்டு ஆண்டுகள் மாணவராக இருந்தார் காளிதாஸ்.
இசை வாழ்க்கை
காளிதாஸ் பிள்ளை தனது பெரியப்பா சேது நாதசுவரக்காரரின் மகனாகிய பிச்சையப்பா பிள்ளையுடன் இணைந்து இசை நிகழ்ச்சிகளை வழங்கத் தொடங்கினார்.
தவில் கலைஞர்கள் உமையாள்புரம் தங்கவேல் பிள்ளை, திருச்செங்காட்டாங்குடி ருத்ராபதி பிள்ளை, திருவாய்மூர் கிருஷ்ண பிள்ளை, நீடாமங்கலம் மீனாட்சிசுந்தரம் பிள்ளை, கும்பகோணம் தங்கவேல் பிள்ளை, திருபுவனம் சோமுப்பிள்ளை, நாச்சியார்கோயில் என். பி. இராகவப்பிள்ளை, திருவிழந்தூர் முத்தையா பிள்ளை, வலங்கைமான் சண்முகசுந்தரம் பிள்ளை, வடபாதிமங்கலம் தட்சிணாமூர்த்தி பிள்ளை, பெரும்பள்ளம் வெங்கடேச பிள்ளை, திருவாரூர் வீரப்பாபிள்ளை, திருக்கண்ணமங்கை பத்மநாபன், பெருங்சேரி ராமலிங்கம் ஆகியோர் இவருக்கு தவில் வாசித்துள்ளனர்.
ஆம்பல் ராமச்சந்திரன், குழிக்கரை தட்சிணாமூர்த்தி, திருச்செந்தூர் ராஜாமணி, தூத்துக்குடி கைலாசக் கம்பர், குழிக்கரை கண்ணப்பன், ரத்தினவேல், திருக்கண்ணமங்கை துரை, செம்பியன்மாதேவி குஞ்சிதபாதம், காவாலாக்குடி தட்சிணாமூர்த்தி, நாகூர் பக்கிரிசுவாமி ஆகியோர் காளிதாஸ் பிள்ளையின் மாணவர்கள் ஆவர்.
மறைவு
உடல்நலம் சரியில்லாததால் ஒரு காலகட்டத்தில் இவரால் நாதசுவரத்தை வாசிக்க இயலவில்லை. மனவேதனைக்குள்ளான காளிதாஸ், 1973 மார்ச்சு 10 அன்று காலமானார்.
உசாத்துணைகள்
பகுப்பு:1913 பிறப்புகள் பகுப்பு:நாதசுவரக் கலைஞர்கள் பகுப்பு:1973 இறப்புகள் பகுப்பு:திருவாரூர் மாவட்ட நபர்கள்
ஜோஷ் டுஹாமெல்
ஜோஷ் டேவிட் டுஹாமெல் (பிறப்பு: நவம்பர் 14, 1972) ஒரு அமெரிக்க நாட்டு நடிகர் மற்றும் விளம்பர நடிகராவார். இவர் 1999ம் ஆண்டு ஆல் மை சில்ரன் என்ற தொலைக்காட்சி தொடரின் மூலம் நடிப்புத்துறைக்கு அறிமுகமானார். அந்த தொடரில் நடித்ததற்காக பல விருதுகளுக்கு பரிந்துரை செய்யப்பட்டு சில விருதுகளை வென்றார். இவர் டிரான்ஸ்ஃபார்மர்ஸ் என்ற திரைப்படங்களில் நடித்ததன் மூலம் பரிசியமான நடிகர் ஆனார்.
ஆரம்பகால வாழ்க்கை
டுஹேமல் நவம்பர் 14, 1972ம் ஆண்டு மினாட் வடக்கு டகோட்டா அமெரிக்கா வில் பிறந்தார். இவரது தாயார், '''போனி எல். கெம்பெர்''', ஒரு மசாஜ் சிகிச்சை பிரிவில் வேலை செய்தார். இவரின் தந்தை லாரி டுதாமேல் ஒரு விளம்பர விற்பனையாளர்.
வெளி இணைப்புகள்
பகுப்பு:1972 பிறப்புகள் பகுப்பு:அமெரிக்க நாடக நடிகர்கள் பகுப்பு:அமெரிக்க ஆண் திரைப்பட நடிகர்கள் பகுப்பு:ஆங்கிலத் திரைப்பட நடிகர்கள் பகுப்பு:அமெரிக்க ஆண் தொலைக்காட்சி நடிகர்கள் பகுப்பு:வாழும் நபர்கள் பகுப்பு:விளம்பர நடிகர்கள் பகுப்பு:ஆங்கில அமெரிக்கர்கள் பகுப்பு:இருபதாம் நூற்றாண்டு அமெரிக்க ஆண் நடிகர்கள் பகுப்பு:இருபத்தொராம் நூற்றாண்டு அமெரிக்க ஆண் நடிகர்கள் பகுப்பு:ஐக்கிய அமெரிக்க உரோமன் கத்தோலிக்கர்கள்
பொது ஒளிபரப்புச் சேவை
பொது ஒளிபரப்புச் சேவை (Public Broadcasting Service) என்பது ஒரு ஐக்கிய அமெரிக்க இலாப நோக்கம் அற்ற தொலைக்காட்சி ஒளிபரப்புச் சேவை ஆகும். 354 உள்ளூர் தொலைக்காட்சி நிலையங்கள் இதன் நிகழ்ச்சிகளை ஒளிபரப்புகின்றன. இவற்றுக்கே இது சொந்தமானது. தனியார் நிலையங்களிலும் பாக்க வேறுபட்ட பல நிகழ்ச்சிகளை இது வழங்குகின்றது.
பகுப்பு:ஆங்கில தொலைக்காட்சி சேவைகள் பகுப்பு:ஐக்கிய அமெரிக்க ஊடகங்கள்
தென்கொரிய ஆட்சிப் பிரிவுகள்
தென்கொரியா 8 மாகாணங்கள் (டோ 도/道), 1 சிறப்புத் தன்னாட்சி மாகாணம் (தியூக்பையியோல்-யாக்கிடோ 특별자치도/特別自治道), 6 பெருநகர்கள் ('குவாங்யியோக்சி 광역시/廣域市), 1 சிறப்பு மாநகரம் (த்யூக்பையியோல்சி'' 특별시/特別市)ஆகிய ஆட்சிப் பிரிவுகளாகப் பிரிக்கப்பட்டுள்ளது. மேலும் இவை மாநகரங்கள் (சி 시/市), நாடுகள் (குன் 군/郡), மாவட்டங்கள் (கு 구/區), நகரங்கள் (இயூப் 읍/邑), நகரியங்கள் (மையியோன் 면/面), புறநகர்கள் (டோங் 동/洞), ஊர்கள் (ரி 리/里), என பின்வருமாறு உட்பிரிவுகளாகப் பிரிக்கப்பட்டுள்ளது.
சிறப்பு நகரம், பெருநகர், மாகாணம், நகரம், ஆகியவை ஆங்கிலைணைகளாக அரசு இணையதளத்தில் பயன்பட்டாலும் நாடு, நகரியம், மாவட்டம் ஆகியன அலுவல்முறை மொழிபெயர்ப்புகளல்ல; புரிதலுக்காகப் பயன்படுத்தும் இணைப்பெயர்களேயாகும்.
மாகாணப் பிரிவுகள்
உயர்மட்ட ஆட்சிப் பிரிவுகளாக மாகாணப் பிரிவுகள் விளங்குகின்றன. இவை ஐவகைப்படும். அவைமாகாணங்கள், சிறப்புத் தன்னாட்சி மாகாணங்கள்,சிறப்பு மாநகரங்கள், பெருநகர்கள், சிறப்புத் தன்னாட்சி மாநகரங்கள் என்பனவாகும். மாகாண ஆளுநர்கள் நான்காண்டுகளுக்கு ஒருமுறை தேர்ந்தெடுக்கப்படுகின்றனர்.
சி (மாநகரம்)
சி (시, 市) என்பது மாகாணத்தின் பிரிவுகளில் ஒன்றாகும். குன் என்பதும் மாகாணத்தின் ஒஉபிரிவாகும். மாநகரங்கள் குறைந்த்து 150,000 மக்கள்தொகையைப் பெற்றிருக்கும்; நாடு இவ்வளவு மக்கள்தொகையை அடைந்தால் மாநகரமகி விடும். (பூசானில் உள்ல கியாங் நாடு ஒரு விதிவிலக்காகும்). 500,000க்கும் மேலான மக்கள்தொகையுள்ள மாநகரங்கள் Suwon, Cheongju, and Jeonju) போன்றவை மேலும் உட்பிரிவாகிய மாவட்டங்களாகப் (கு) பிரிக்கப்படும்; Gimhae, Hwaseong and Namyangju ஆகியன விதிவிலக்குகளாகும். மவட்டங்கள் (Gus)  புறநகர்களாகப் (டோங்பிரிக்கப்படும்); 500,000க்கும் குறைந்த மக்கள்தொகையுள்ள மாநகரங்களில் சிறகங்கள் அமையாது. மாறாக, அவை நேரடியாக புறநகர்களாகப் (டோங்)பிரிக்கப்படும்.
குன் (நாடு)
குன் (군; 郡) அல்லது நாடு என்பது மாகாணத்தின் உட்பிரிவுகளில் ஒன்றாகும் ( சி எனும் மாநகர உட்பிரிவு போல). இது பூசான், தேகு, இஞ்சியோன், உல்சான் போன்ற பெருநகர்களின் உட்பிரிவுமாகும்( கு உட்பிரிவு உட்பட). குன் 150,000 அளவு மக்கள்தொகையைப் பெற்றிருக்கும் (அதற்கு மேல் மக்கள்தொகை பெருகும்போது அது சி எனும் மாநகரம் ஆகிவிடும்). குன் அல்லது நாடு என்பது கு எனும் மாவட்டப் பிரிவை விட குறைந்த மக்கள்தொகையையும் மற்ற இருபிரிவுகளை விட கூடுதலான் ஊரகத் தன்மையையும் பெற்றிருக்கும். குன் பிரித்தானிய பெருநகரல்லாத மாவட்டங்களை ஒத்தது. நாடுகள் நகரியங்களாகவும் ('இயூப்) மாவட்டங்களாகவும் (மையியோன்'') பிரிக்கப்படும்..
கு (மாவட்டம்)
கு (구; 區) மேலைநாட்டு மாவட்டத்தைப் போன்றது. பெரும்பாலான மாநகரங்கள் மாவட்டங்களாகப் பிரிக்கப்படுகின்றன. ஆனால் பூசான், தேகு, இஞ்சியோன், உல்சான் போன்ர பெருநகர்களில் குன் எனும் நாடுகளும் உண்டு. இவை மேலைநாடுகளின்பரோக்களை ஒத்தன. கு அலுவலகம் பிற பகுதிகளில் உள்ள மாநகர அலுவலகச் செயல்பாடுகளை நிறைவேற்றுகிறது. இவை மேலும் புறநகர்களாகப் (டோங்கு)களாகப் பிரிக்கப்படும்.
இயூப் (நகரம்)
இயூப் (읍; 邑) நகரத்துக்கு இணையானது. இயூப் எனும் நகரமும் மையியோன் எனும் நகரியமும் (குன்)எனும் நாட்டின் உட்பிரிவுகளாகும். (சி)எனும் 500,000க்கும் குறைந்த மக்கள்தொகையுள்ள மாநகரமும் இவ்விரு பிரிவுகளைக் கொண்டிருக்கும். நாட்டின் முதன்மை நகரங்களும் மாநகரங்களின் துணைநகரங்களும் இயூப் பிரிவாகப் பிரிக்கப்படும். இந்த நகரங்கள் மேலும் (ரி) எனும் ஊர்களாகப் பிரிக்கப்படும். ஒரு நகரத்தை உருவாக்க 20,000 அளவு ம்க்கள்தொகை தேவை..
மையியோன் (நகரியம்)
மையியோன் (면; 面) என்பது இயூப் போலவே (குன்)எனும் நட்டின் உட்பிரிவாகும்; மேலும் (சி) எனும் 500,000க்கும் குறைந்த மாநகரத்தின் உட்பிரிவும் ஆகும். நகரியம் நகரத்தை விட குறைந்த மக்கள்தொகையைக் கொண்டதாகும். இது நாட்டின் அல்லது மாநகரத்தின் ஊரகப் பகுதியைக் குறிக்கும். நகரியம் மேலும் ('ரிi'') எனும் ஊர்களாகப் பிரிக்கப்படும். ஓர் ஊரில் குறைந்த்து 6000 மக்கள் இருக்கவேண்டும்.
டோங் (புறநகர்)
டோங் (동; 洞)என்பது மாவட்டங்களின் (கு) முதன்மையான பிரிவாகும்.இது மேலும் நகரங்களின் (சி)முதன்மைப் பிரிவுமாகும். dong என்பது அலுவலகமும் பணியாளர்களும் உள்ல நகராட்சியின் மிகச்சிறிய ஆட்சிப் பிரிவாகும். ஆட்சி எளிமைக்காக, சிலவேளைகளில் ஒரு சட்டப்படியான டோங் பல ஆட்சிப்பிரிவுகளாக பிரிக்கப்படுவதுண்டு.இவை எண்ணால் ஒன்றில் இருந்து ஒன்று வேறுபடுத்தப்படும்( மையியோங்-1 டோங், மையியோங்-2 டோங் என்பது போல). இவை தனி அலுவலகமும் பணியாளரும் கொண்டிருக்கும்.
டோங்கின் முதன்மையான உட்பிரிவு தோங்   (통; 統) ஆகும். என்றாலும் இப்பிரிவுகள் அன்றாட வாழ்வில் உண்டாக்கப்படுவதில்லை. மக்கள் செறிந்த சில டோங்குகள் சிறகங்களாகப் கா (가; 街) பிரிக்கப்படும். இவை தனி ஆட்சிப் பிரிவுகளல்ல. முகவரிக்காக மட்டுமே இவை பயன்படும். சீயோல், சூவான், போன்ற பெரிய மாநகரங்களின் பெருவழிகளும் சிறகங்களாகப் (கா) பிரிக்கப்படும்.
ரி (ஊர்)
ரி (리; 里) என்பது நகரங்கள் (eup), மாவட்டங்கள் (myeon) ஆகியவற்றின் ஒரே உட்பிரிவாகும். ரி என்பது உள்ளூராட்சியின் மிகச்சிறிய ஆட்சிப் பிரிவாகும். இதில் கணிசமான பேர்கள் பங்கெடுக்கலாம்.
வரலாறு
காலந்தோறும் உள்நாட்டு ஆட்சிப் பிரிவுகள் மாற்றப்பட்டாலும் இந்த முப்படிநிலை அமைப்பு முதன்முதலில் 1895 இல் கியாங்கோ மாமன்னர் ஆட்சியில் நடைமுறைப்படுத்தப்பட்டது. இதேபோன்ர ஆட்சிப் பிரிவுகள் வடகொரியாவிலும் அமைகின்றன.
வெளி இணைப்புகள்
தென்கொரியா தென்கொரியா ஆட்சிப் பிரிவுகள் பகுப்பு:ஆசிய மாதக் கட்டுரைகள் நவம்பர் 2015
ஸ்டீவன்
ஸ்டீவன் என்ற பெயரில் தொடங்கும் கட்டுரைகள்:
எழுதிணை
தொல்காப்பியர் அகத்திணையை 7 பகுப்புகளாகவும், புறத்திணையை 7 பகுப்புகளாகவும் காட்டுகிறார்.
இவற்றை எழுதிணை என்று அவர் குறிப்பிடுகிறார்.
ஏ. ரணசிங்க
'''ஏ. ரணசிங்க' (A. Ranasinghe'', இலங்கை கண்டிப் பிரதேச அணியின் துடுப்பாட்டக்காரர். இவர் ஒரு முதல்தர துடுப்பாட்டப் போட்டியில் கலந்து கொண்டுள்ளார். இவர் 1997-98பருவ ஆண்டில் இலங்கை அந்தோனியன் அணி உறுப்பினராக பங்குகொண்டார்.
மூலம்
பகுப்பு:இலங்கைத் துடுப்பாட்டக்காரர்கள் பகுப்பு:வாழும் நபர்கள்
பெருநகர ஐதராபாத்து மாநகராட்சி
பெரிய ஐதராபாத்து மாநகராட்சி (பெ.ஐ.மா.;Greater Hyderabad Municipal Corporation), பொதுவாக GHMC என அழைக்கப்படுகிறது, இது இந்திய மாநிலமான தெலுங்கானாவின் தலைநகரம் மற்றும் மிகப்பெரிய நகரமான ஐதராபாத்தை மேற்பார்வையிடும் குடிமை அமைப்பாகும். இது ஐதராபாத்து மற்றும் சிக்கந்தராபாத் நகரங்களுக்கான அரசாங்கமாகும். இது 7.9 மில்லியன் மக்கள்தொகை மற்றும் 650 கிமீ² பரப்பளவைக் கொண்ட இந்தியாவின் மிகப்பெரிய மாநகராட்சிகளில் ஒன்றாகும்.
ஐதராபாத்து நகராட்சி வாரியம் மற்றும் சாதர்காட் நகராட்சி வாரியம்
1869 இல், நகராட்சி நிர்வாகம் ஐதராபாத்து நகரத்திற்கு முதன்முதலில் அறிமுகப்படுத்தப்பட்டது. ஐதராபாத்து நகரம் நான்காகவும், சதர்காட்டின் ஐந்து பிரிவுகளாகவும் புறநகர்ப் பகுதிகள் பிரிக்கப்பட்டன. நகரம் மற்றும் புறநகர்ப் பகுதிகளின் முழு நிர்வாகமும் அப்போதைய நகரக் காவல் ஆணையரான கோட்வால்-இ-பால்டியாவால் கையாளப்பட்டது.
அதே ஆண்டில், நிஜாமின் கீழ் ஐதராபாத்து மாநிலத்தின் அப்போதைய பிரதமராக இருந்த சர் சலார் ஜங்-1, நகராட்சி மற்றும் சாலைப் பராமரிப்புத் துறையை அமைத்தார். அவர் ஐதராபாத்து வாரியம் மற்றும் சதர்காட் வாரியத்திற்கு ஒரு மாநகராட்சி ஆணையரையும் நியமித்தார். அந்த நேரத்தில், நகரத்தின் வயது வெறும் 55 கிமீ 2 3.5 லட்சம் மக்கள்தொகை கொண்ட.
1886 ஆம் ஆண்டில், சதர்காட்டின் புறநகர் பகுதி ஒரு தனி அதிகாரியிடம் ஒப்படைக்கப்பட்டது, பின்னர் சாதர்காட் சாதர்காட் நகராட்சியாக மாறியது.
1921 இல் ஐதராபாத்து நகராட்சி 84 கிமீ 2 ஆக உயர்ந்தது.
ஐதராபாத்து மாநகராட்சி
(Hyderabad Municipal Corporation)
1933 ஆம் ஆண்டில், சதர்காட் நகராட்சி ஐதராபாத்து நகராட்சியுடன் இணைக்கப்பட்டு ஐதராபாத்து மாநகராட்சி ஆனது மற்றும் ஐதராபாத்து முனிசிபல் சட்டத்தின் கீழ் சட்டப்பூர்வ அந்தஸ்து வழங்கப்பட்டது. அடுத்த ஆண்டில் (1934), மாநகராட்சிக்கு முதல் தேர்தல்கள் நடத்தப்பட்டன, அந்த நேரத்தில் ஒரு நிலைக்குழு நியமிக்கப்பட்டது.
ஜூப்ளி ஹில்ஸ் நகராட்சி 1937 ஆம் ஆண்டில், ஜூப்ளி ஹில்ஸ் மற்றும் பஞ்சாரா ஹில்ஸ் ஆகியவற்றின் இணைப்பால் ஜூப்ளி ஹில்ஸ் நகராட்சி உருவாக்கப்பட்டது. பின்னர், 1942ல், சில பிரச்னைகளால், நகருக்கான மாநகராட்சி அந்தஸ்து நீக்கப்பட்டது.
(Municipal Corporation of Hyderabad)
ஐதராபாத்து மாநகராட்சி மற்றும் செகந்திராபாத் மாநகராட்சி, 1950 ஆம் ஆண்டு ஐதராபாத்து மாநகராட்சி சட்டத்தின் மூலம் நிறுவப்பட்டது. இந்த நேரத்தில் ஜூப்ளி ஹில்ஸ் நகராட்சி ஐதராபாத்து மாநகராட்சியில் இணைக்கப்பட்டது. 1955 இல், ஐதராபாத்து மாநகராட்சி சட்டம் ஐதராபாத்து மற்றும் அண்டை மாநிலமான செகந்திராபாத்தை மேற்பார்வையிடும் மாநகராட்சிகளை ஒன்றிணைத்தது.
மீண்டும் 1955 இல், ஐதராபாத்து மற்றும் செகந்திராபாத் ஆகிய இரு மாநகராட்சிகளும் இணைக்கப்பட்டு ஐதராபாத்து மாநகராட்சியாக (MCH) அமைக்கப்பட்டது. 1956 ஆம் ஆண்டில், ஐதராபாத்து, ஆந்திரப் பிரதேசத்தின் தலைநகராக மாறியது.
பெரிய ஐதராபாத்து மாநகராட்சி
அரசாணை 261 ஆரம்பத்தில் ஜூலை 2005 இல் வெளியிடப்பட்டது. இப்போது, உச்ச நீதிமன்றம் இந்த விஷயத்தில் தலையிடுவதற்கான மனுவை நிராகரித்துவிட்டது, ஆந்திரப் பிரதேச அரசு கிரேட்டர் ஐதராபாத்தை உருவாக்குவது தொடர்பான அரசாணை 261யை ஏப்ரல் 16, 2007 அன்று நிறைவேற்றியுள்ளது. முன்னதாக, இரட்டை நகரங்களான ஐதராபாத்து மற்றும் செகந்திராபாத்தில் 172 கிமீ² பரப்பளவில் 45 லட்சம் மக்கள் வசித்து வந்தனர்.. புதிய நகர்ப்புற ஒருங்கிணைப்பு 625 km2 முழுவதும் பரவியுள்ளது 67 இலட்சம் மக்கள்தொகை கொண்டது. நிஜாம்களின் பழைய நகரம் இப்போது மிகப் பெரிய பகுதியாக மாறியுள்ளது. thumb| பெ.ஐ.மா. தலைமை அலுவலகம் பெரிய ஐதராபாத்து மாநகராட்சியை 2019 ஆம் ஆண்டில் ஆறு மண்டலங்களாக (தெற்கு, கிழக்கு, வடக்கு, வடகிழக்கு, மேற்கு மற்றும் மத்திய மண்டலங்கள்), 30 வட்டங்கள் மற்றும் 150 வார்டுகளாகப் பிரிக்க அரசாங்கம் முடிவு செய்துள்ளது. பழைய நகரத்தில் ஏழு வட்டங்களில் சுமார் 50 வார்டுகள் உள்ளன. ஒவ்வொரு வார்டிலும் சுமார் 40,000 முதல் 50,000 பேர் வரை இருப்பார்கள். பெ.ஐ.மா. ஒரு மாநகராட்சி ஆணையர் தலைமையில் உள்ளது மற்றும் ஒரு சிறப்பு ஆணையரையும் கொண்டுள்ளது, அவர்கள் இருவரும் இந்திய ஆட்சிப் பணியை சேர்ந்தவர்கள். ஒவ்வொரு மண்டலத்திற்கும் ஒரு மண்டல ஆணையர், கூடுதல் ஆணையர் அந்தஸ்தில் ஒரு அதிகாரி இருப்பார், ஒவ்வொரு வட்டத்திற்கும் ஒரு துணை மாநகராட்சி ஆணையர் இருப்பார். தலைமை அலுவலக அளவில் தலைமைப் பொறியாளர் மற்றும் தலைமைப் பொறியாளர் மற்றும் ஒவ்வொரு மண்டலத்துக்கும் ஒரு கண்காணிப்புப் பொறியாளர் ஆகியோருடன் தனி பொறியியல் பிரிவும் இருக்கும்; கூடுதல் ஆணையர் (திட்டமிடல்) மற்றும் தலைமை அலுவலக அளவில் ஒரு தலைமை நகர திட்டமிடுபவர் மற்றும் ஒவ்வொரு மண்டலத்திற்கும் ஒரு நகர திட்டமிடல் பிரிவைக் கொண்ட நகர திட்டமிடல் பிரிவு.
செகந்திராபாத் கன்டோன்மென்ட் பெ.ஐ.மா. இன் கீழ் வராது. நான்கு லட்சம் மக்கள்தொகை கொண்ட செகந்தர்பாத் கன்டோன்மென்ட் போர்டில் எட்டு பொதுமக்கள் வார்டுகள் உள்ளன.
பிப்ரவரி 2018 இல், பெரிய ஐதராபாத்து மாநகராட்சி (பெ.ஐ.மா.) அதன் நகராட்சி பத்திரங்களை (municipal bonds) பம்பாய் பங்குச் சந்தையில் (BSE;பி.எஸ்.இ) பட்டியலிட்டுள்ளது. பி.எஸ்.இயின் புதிதாக தொடங்கப்பட்ட பத்திரத் தளத்தில் அதன் பத்திரங்களை பட்டியலிட்ட குடிமை அமைப்பு இரண்டாவது ஆனது.
அதிகார வரம்பு
பெரிய ஐதராபாத்து மாநகராட்சி (பெ.ஐ.மா.) முந்தைய ஐதராபாத்து மாநகராட்சி, பிளஸ் 10 நகராட்சிகள் & ரங்கா ரெட்டி மாவட்டத்தில் முந்தைய 8 பஞ்சாயத்துகள், மேடக் மாவட்டத்தில் முந்தைய 2 நகராட்சிகள் ஆகியவற்றை உள்ளடக்கியது.
ரங்கா ரெட்டி மாவட்டத்தில் முந்தைய உள்ள 10 நகராட்சிகள்: எல்பி நகர், காடி அன்னரம், உப்பல் கலான், மல்காஜ்கிரி, செரிலிங்கம்பள்ளி, கப்ரா, அல்வால், குதுபுல்லாபூர், குக்கட்பள்ளி மற்றும் ராஜேந்திரநகர்.
ரங்கா ரெட்டி மாவட்டத்தில் முந்தைய உள்ள 8 பஞ்சாயத்துகள்: சம்சாபாத், சதாமரை, ஜல்லபள்ளி, மம்டிபள்ளி, மங்கல், அல்மாஸ்குடா, சர்தாநகர் மற்றும் ரவிராலா.
சங்கரெட்டி மாவட்டத்தில் முந்தைய உள்ள 2 நகராட்சிகள்: ராமச்சந்திரபுரம் மற்றும் படன்செரு
தற்போது, ஐதராபாத்து மாவட்டம், மெட்சல்-மல்கஜ்கிரி மாவட்டம், ரங்காரெட்டி மாவட்டம் மற்றும் சங்காரெட்டி மாவட்டம் ஆகிய 4 மாவட்டங்களில் பெரிய ஐதராபாத்து மாநகராட்சி பரவியுள்ளது.
பெரிய ஐதராபாத்து மாநகராட்சியின் அதிகார வரம்பு 900 சதுர கி.மீ.
நிர்வாகம்
பெரிய ஐதராபாத்து மாநகராட்சி ஒரு மாநகராட்சி ஆணையர், ஒரு இ.ஆ.ப. அதிகாரி தலைமையில் உள்ளது. மாநகராட்சி ஆணையர் அவையின் நிர்வாக அதிகாரத்தை பயன்படுத்துகிறார். கார்ப்பரேட்டர்களை ஆட்சிக்கு தேர்ந்தெடுக்க ஐந்தாண்டுக்கு ஒரு முறை தேர்தல் நடத்தப்படுகிறது. கார்ப்பரேட்டர்கள் தங்கள் தொகுதிகளில் அடிப்படை குடிமை கட்டமைப்பு வசதிகள் உள்ளதா என்பதையும், அதிகாரிகள் தரப்பில் எந்த குறைபாடும் இல்லை என்பதையும் கண்காணிக்கும் பொறுப்பு அவர்களுக்கு உள்ளது.
நிர்வாகி
ஆந்திரப் பிரதேச அரசு 2007 ஆம் ஆண்டு பெ.ஐ.மா. இன் முதல் தலைமை ஆணையராக சி.வி.எஸ்.கே சர்மாவை நியமித்தது. ஐதராபாத்து நகரின் மேயர் நேரடியாக தேர்ந்தெடுக்கப்படுவதற்கான ஏற்பாடும் உள்ளது. இருப்பினும், தலைமை ஆணையர் அதிக நிதியை ஒதுக்க முடியும் மற்றும் பொதுவாக அதிக அதிகாரம் உள்ளது
சட்டமன்றம்
பெ.ஐ.மா. இன் முன்னோடியான ஐதராபாத்து மாநகராட்சியின் சட்டமன்றத்தின் பதவிக்காலம், பின்னர் அதே பெயரில் அழைக்கப்படுகிறது, பெ.ஐ.மா. உருவாவதற்கு முன்பு முடிவடைந்தது. சட்டமன்றத்தின் நிலைக்குழு, சட்டமன்றத்தின் கூட்டத் தொடரில் முடிவெடுக்கும் செயல்பாட்டில் முக்கிய பங்கு வகிக்கிறது. 5 மக்களவை எம்.பி.க்கள் உட்பட 64 அதிகாரபூர்வ உறுப்பினர்கள் பெ.ஐ.மா. தேர்தலில் வாக்களிக்க பெ.ஐ.மா. அதிகார வரம்பில் உள்ள தொகுதிகள்.
சார்ல்ஸ் கோர்டென்
சார்ல்ஸ் கோர்டென் (Charles Corden, பிறப்பு: திசம்பர் 30 1874, இறப்பு: பிப்ரவரி 26 1924), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 17 முதல்தர துடுப்பாட்டப் போட்டிகளில் கலந்து கொண்டுள்ளார். 1900-1903 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
பெருநகர ஐதராபாத்து மாநகராட்சி
சட்டமன்றம்
மேயர் அவையின் தலைவர். அவை கவுன்சில், மேயர், நிலைக்குழுக்கள் மற்றும் மாநகராட்சி ஆணையர் ஆகிய நான்கு உறுப்புகளின் மூலம் செயல்படுகின்றன. மாநகராட்சியின் பதிவு செய்யப்பட்ட வாக்காளர்களைக் கொண்ட கவுன்சில், ஒரு விவாத அமைப்பாகும். thumb| பெ.ஐ.மா. கட்டிடம்
சார்ல்ஸ் கோர்டென்
வெளி இணைப்பு
சார்ல்ஸ் கோர்டென் - கிரிக்கட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி அக்டோபர் 23 2011.
பெருநகர ஐதராபாத்து மாநகராட்சி
பொறுப்புகள்
நகரத்திற்கு அடிப்படை கட்டமைப்புகளை நிர்வகிப்பதற்கும் வழங்குவதற்கும் இந்த அமைப்பு பொறுப்பு.
சார்ல்ஸ் கோர்டென்
வெளி இணைப்பு
பகுப்பு:இங்கிலாந்துத் துடுப்பாட்டக்காரர்கள் பகுப்பு:1874 பிறப்புகள் பகுப்பு:1924 இறப்புகள்
பெருநகர ஐதராபாத்து மாநகராட்சி
பொறுப்புகள்
இந்த அடிப்படை நகர்ப்புற சேவைகளை வழங்குவதற்காக ஐதராபாத் பெருநகர மேம்பாட்டு முகமை, ஐதராபாத் மெட்ரோ, ஐதராபாத் பெருநகர குடிநீர் வழங்கல் மற்றும் கழிவுநீர் வாரியம், தெலங்காணா மாநில சாலை போக்குவரத்து கழகம், தெலங்காணா மாநில சாலை போக்குவரத்து கழகம், ஐதராபாத்து போக்குவரத்து காவல், தெலங்காணா மாநில தெற்கு மின் விநியோக நிறுவனம் வரையறுக்கப்பட்ட (குழுமம்), நீர்ப்பாசனம் போன்ற பல்வேறு அரசு நிறுவனங்களுடன் பெ.ஐ.மா. ஒருங்கிணைக்கிறது.
2020 பெ.ஐ.மா. தேர்தல்
2016க்குப் பிறகு, மூன்றாவது பெ.ஐ.மா. தேர்தல்கள் டிசம்பர் 2020 இல் நடைபெற்றது.
2002 எம்சிஎச் தேர்தல்
கடந்த 2002 ஆம் ஆண்டு ஐதராபாத்து மாநகராட்சியின் (எம்.சி.எச்.) தேர்தல் மொத்தம் 99 வார்டுகளுக்கு நடைபெற்றது.
வெளி இணைப்புகள்
பகுப்பு:ஐதராபாத்து பகுப்பு:ஐதராபாத் மாவட்டம், இந்தியா பகுப்பு:ரங்காரெட்டி மாவட்டம் பகுப்பு:மெதக் மாவட்டம் பகுப்பு:தெலங்காணா பகுப்பு:மதிப்பாய்வு செய்யப்படாத மொழிபெயர்ப்புகளைக் கொண்ட பக்கங்கள் பகுப்பு:தெலங்காணா மாநகராட்சிகள்
இராமச்சந்திர சுக்லா
இராமச்சந்திர சுக்லா (RamChandra Shukla) (4 அக்டோபர் 1884 – 2 பிப்ரவரி 1941), ஆச்சார்யா சுக்லா என்றும் அழைக்கப்படும் இவர் இந்தி மொழி இலக்கிய வரலாற்றின் குறியீட்டாளர் ஆவார்.
இவர் அறிவியல் அமைப்பில் பரந்த அனுபவ ஆராய்ச்சியைப் பயன்படுத்தி ஆதாரங்களுடன் இந்தி இலக்கிய வரலாற்றினை எழுதியுள்ளார். இந்தி மொழி எழுத்தாளரான இவர் இந்தி இலக்கிய வரலாறு (நூல்) எழுதியமைக்கு (1928-29) மிகவும் பிரபலமானவர். இராமச்சந்திர சுக்லா 4 அக்டோபர் 4 1884 அன்று தற்கால உத்தரப் பிரதேசத்தின் பஸ்தி மாவட்டத்தில் ஒரு பணக்கார பிராமண குடும்பத்தில் பிறந்தார். அவரது தந்தை சந்திரபாலி சுக்லா வருவாய் ஆய்வாளராக (கனூங்கோ) இருந்தார். இராமச்சந்திர சுக்லா இலண்டன் மிஷன் பள்ளியில் தனது உயர்நிலைப் பள்ளியைப் படிப்பை முடிப்பதற்கு முன்பு, அவர் தனது வீட்டில் இந்தி மொழி, ஆங்கிலம் மற்றும் உருது ஆகியவற்றைக் கற்றார். பின்னர் மேலதிக படிப்புக்காக அவர் பிரயாக்ராஜ், பிரயாக்ராஜ் சென்று தனது கல்லூரிப் படிப்பைத் தொடர்ந்தார். அதன்பிறகு அவர் தனது மதிப்புமிக்க இலக்கியப் படைப்புகளையும் அவரது அனுபவ தகவல்களையும் எழுதி வெளியிட்டார்.
இராமச்சந்திர சுக்லா 1937 முதல் 1941-இல் இறக்கும் வரை வாரணாசியில் உள்ள பனாரஸ் இந்து பல்கலைக் கழகத்தில் இந்தி மொழித் துறைப் பேராரசிரியாக பணியாற்றினார்.
படைப்புகள்
ஆச்சார்யா இராமச்சந்திர சுக்லாவின் படைப்புகள்:
வெளி இணைப்புகள்
இந்தி இலக்கிய வரலாற்று ஆசிரியர்கள் பகுப்பு:இந்தி பகுப்பு:1884 பிறப்புகள் பகுப்பு:1941 இறப்புகள் பகுப்பு:இந்தி எழுத்தாளர்கள்
மன்றோதுருத்து
மன்றோதுருத்து (മണ്‍റോ തുരുത്ത് ;Munroe Island) என்னும் தீவு, கேரளத்தின் கொல்ல மாவட்டத்துக்கு உட்பட்டது. இது அஷ்டமுடி ஏரிக்கும் கல்லடையாற்றுக்கும் இடையில் உள்ளது. இது மன்றோதுருத்து ஊராட்சியின் எல்லைக்குள் உள்ளது. இது சிற்றுமலை மண்டலத்தைச் சேர்ந்தது. இதன் பரப்பளவு 13.37 ச. கி. மீ. ஆகும். இங்குத் தென்னையும் நெல்லும் பயிரிடுகின்றனர். திருவிதாங்கூரின் தலைவராக இருந்த மன்றோவின் நினைவாக, இத்தீவுக்கு இப்பெயர் சூட்டப்பட்டது.
சான்றுகள்
பகுப்பு:கேரளத்தில் உள்ள தீவுகள் பகுப்பு:கொல்லம் மாவட்டம்
செவ்ரான் பட்டாம்பூச்சிமீன்
விளக்கம்
செவ்ரான் பட்டாம்பூச்சி மீன், இருண்ட செங்குத்து ஆங்கில எழுத்தான வி வடிவ அடையாளங்களுடன் ஒப்பீட்டளவில் நீளமான வெளிறிய உடலைக் கொண்டுள்ளது. மஞ்சள் பின்புற விளிம்புடன் கருப்பு நிறத்தில் வால் காணப்படும். வெளிர் விளிம்புகளுடன் ஒரு கருப்பு பட்டை உள்ளது. இது கண் வழியாக செல்கிறது. இளம் மீன்களில் கருப்பு நிற செங்குத்து பட்டை ஒன்று உள்ளது, இது முதுகுத் துடுப்பின் பின்புறத்திலிருந்து, உடலின் பின்புறம் குதத் துடுப்புகளின் பின்புறம் வரை செல்கிறது. இம்மீன்கள் மஞ்சள் நிற வால் அடிப்பகுதியுடன் மார்புத் துடுப்புகளைக் கொண்டுள்ளது. முதுகுத் துடுப்பில் 13-15 முள் எலும்புகளும் 14-16 மென்மையான கதிர்களும் உள்ளன. குதத் துடுப்பில் 3-5 முள்கெலும்புகள் மற்றும் 13-15 மென்மையான கதிர்கள் உள்ளன. இந்த சிற்றினம் அதிகபட்சமாக 18 சென்டிமீட்டர் நீளம் வரை வளரக்கூடியது.
பரவல்
செவ்ரான் பட்டாம்பூச்சி மீன் இந்தோ-பசிபிக் பகுதிகளில் பரந்து காணப்படும். இது மேற்கு இந்தியப் பெருங்கடலில் கிழக்கு ஆப்பிரிக்காவின் கடற்கரையில் எகிப்தின் தெற்கிலிருந்து தென்னாப்பிரிக்கா வரையிலும், இந்தியப் பெருங்கடல் தீவுகள் உட்பட இந்தியப் பெருங்கடல் பகுதிகளில் லைன் தீவுகள், ஜான்ஸ்டன் அட்டோல் மற்றும் ஹவ்லேண்ட் மற்றும் பேக்கர் தீவுகள் வரை பசிபிக் பெருங்கடலிலும் காணப்படுகிறது. மத்திய-மேற்கு பசிபிக். இது வடக்கே தெற்கு சப்பான் மற்றும் தெற்கே லார்ட் ஹோவ் தீவு மற்றும் ராபா இட்டி வரை பரவியுள்ளது. ஆத்திரேலியாவில் இந்த இனத்தை ஹவுட்மேன் அப்ரோல்ஹோஸ் முதல் பீகிள் தடைப்பாறை வரையிலும், மேற்கு ஆத்திரேலியாவில் உள்ள ரோலி ஷோல்ஸ் மற்றும் ஸ்காட் தடைப்பாறை வரையிலும் காணலாம். இது குயின்ஸ்லாந்தின் வடக்கு பெருந் தடுப்புப் பவளத்திட்டு, பவளக் கடலில் உள்ள சில திட்டுகளில் காணப்படுகிறது. நியூ சவுத் வேல்ஸில் உள்ள காஃப்ஸ் துறைமுகத்திற்கு அருகிலுள்ள அர்ரவர்ரா ஹெட்லேண்ட் வரை தெற்கே உள்ளது. ஆத்திரேலிய இந்தியப் பெருங்கடல் பகுதிகளான கொக்கோசு (கீலிங்) தீவுகள் மற்றும் கிறிஸ்துமசு தீவுகளைச் சுற்றிலும் இது காணப்படுகிறது.
வாழிடம்
செவ்ரான் பட்டாம்பூச்சி மீன் என்பது ஒரு பிராந்திய இனமாகும். இது பகுதி-பாதுகாக்கப்பட்ட கடல் மற்றும் ஆழமற்ற கடற்கரைக் காயல் திட்டுகளில் காணப்படும். இது அக்ரோபோரா பவளப்பாறைகளுடன் நெருக்கமாக தொடர்புடையது. இவை பாலிப்கள் மற்றும் மியூகசுகளை உண்ணும். இவை, 2 முதல் 30 மீட்டர் ஆழத்தில் காணப்படுகின்றது. வளர்ச்சியடைந்த மீன்கள் தனியாகவோ அல்லது இணையாகவோ நீ்ந்துகின்றன (முக்கியமாக இனப்பெருக்க பருவத்தில்).
வகைப்பாட்டியல்
செவ்ரான் பட்டாம்பூச்சி மீனை முதன்முதலில் 1825ஆம் ஆண்டில் பிரான்சு நாட்டின் இயற்கை ஆர்வலர்களான ஜீன் ரெனே கான்சுடன்ட் குவாய் மற்றும் ஜோசப் பால் கெய்மார்ட் ஆகியோர் குவாம் என வழங்கப்பட்ட வகையுடன் விவரித்தனர். இந்த சிற்றினம் வயது சார்ந்த நிறம் மற்றும் நீட்டிக்கப்பட்ட வெளிப்புறத்தின் அசாதாரண அம்சங்களைக் கொண்டுள்ளது. மேலும் இந்தப் பண்பின் காரணமாக இந்த சிற்றினமானது ஒற்றை சிற்றினத் துணை பேரினமான பெம்காபுரோடோடானில் வைக்கப்பட்டது. இதன் நெருங்கிய உறவினங்கள் திசுகோகேடோடான் (எ.கா. எட்டுபட்டை பட்டாம்பூச்சி, கீ. ஆக்டோபாசியாடசு) மற்றும் டெட்ராசீடோடான் (எ.கா. கண்ணாடி பட்டாம்பூச்சி, கீ. இசுபெகுலம்) ஆகிய துணைப் பேரினங்களின் சிற்றினங்களாகத் தெரிகிறது. கீட்டோடான் பிரிக்கப்பட்டால், இவை மற்றும் பிற துணைப்பிரிவுகளுடன், மெகாபுரோடோடான் பேரினமாக வைக்கப்படும்.
பத்து, கோலாலம்பூர்
பத்து (ஆங்கிலம்: Batu; மலாய்: Batu) என்பது மலேசியா, கோலாலம்பூர் மாநகர்ப் பகுதியில் அமைந்துள்ள ஒரு புறநகர்ப் பகுதியாகும். செந்தூல் மற்றும் பத்து மலை ஆகிய இடங்களின் இடைப்பட்ட பகுதிகளை உள்ளடக்கியது.
பத்து நாடாளுமன்றத் தொகுதியின் ஒரு பகுதியாக பத்து புறநகர்ப் பகுதி உள்ளது. இந்தியர்கள் அதிகமாக வாழும் செந்தூல் பகுதியும் இதன் தொகுதியில் அடங்கும். இந்தத் தொகுதியில் அரசாங்கம் கட்டிக் கொடுத்த அதிகமான பொது குடியிருப்புகள் (Projek Perumahan Rakyat) உள்ளன.
பொது
மலேசியாவில் புகழ்பெற்ற குகைக் கோயில் பத்துமலை (Batu Caves), இந்தத் தொகுதியில்தான் உள்ளது. கோலாலம்பூரில் இருந்து 13 கி.மீ வடக்கே, கோம்பாக் மாவட்டத்தில் உள்ளது.
பத்துமலை கோயிலின் உள்ளே பல குகைகள் உள்ளன. பத்துமலைச் சுண்ணாம்புக் குன்றுகளுக்கு அருகில் செல்லும் பத்து ஆற்றின் (மலாய்: Sungai Batu; ஆங்கிலம்: Batu River) பெயரிலிருந்து இந்த இடமும் பெயரைப் பெற்றது.
போக்குவரத்து
பத்து புறநகர்ப் பகுதியில் சிரம்பான் தொடருந்து (KTM Komuter 1 Seremban Line) உள்ளது. தாமான் வாயூ தொடருந்து நிலையம்; கம்போங் பத்து தொடருந்து நிலையம்;  பத்து கண்டோண்ட்மண்ட் தொடருந்து நிலையம்; ஆகிய நிலையங்களில்  தொடருந்துகள் நின்று செல்கின்றன.
எதிர்காலத்தில், கம்போங் பத்து தொடருந்து நிலையம்;  பத்து தொடருந்து நிலையம்;  ஜாலான் ஈப்போ தொடருந்து நிலையம்; ஆகிய நிலையங்களில்  புத்ராஜெயா தொடருந்து சேவை (MRT Putrajaya Line) அமல்படுத்தப்பட உள்ளது.
அரசியல்
பத்து நாடாளுமன்றத் தொகுதிக்கான தற்போதைய நாடாளுமன்ற உறுப்பினர் பாக்காத்தான் ஹரப்பான் (PKR) கட்சியைச் சேர்ந்த பிரபாகரன் பரமேஸ்வரன் ஆவார். 2018 மலேசியப் பொதுத் தேர்தலில் பத்து தொகுதியில் போட்டியிட்டு வெற்றி பெற்றார். மலேசிய அரசியல் வரலாற்றில் 22 வயதில் நாடாளுமன்றத்திற்குத் தேர்ந்தெடுக்கப்பட்டு சாதனை படைத்தார்.
மேலும் காண்க
பகுப்பு:கோலாலம்பூர் பகுப்பு:மலேசிய நகரங்கள்‎ பகுப்பு:கோலாலம்பூர் கூட்டாட்சி நகரங்கள்
நளிந்த ரணசிங்க
நளிந்த ரணசிங்க (Nalinda Ranasinghe, பிறப்பு: சூலை 20 1989), இலங்கை காலிப் பிரதேச அணியின் துடுப்பாட்டக்காரர். இவர் இரண்டு முதல்தர துடுப்பாட்டப் போட்டிகளில் கலந்து கொண்டுள்ளார். இவர் 2009/10-2010/11 பருவ ஆண்டில் இலங்கை சிங்க அணி உறுப்பினராக பங்குகொண்டார்.
மூலம்
பகுப்பு:இலங்கைத் துடுப்பாட்டக்காரர்கள் பகுப்பு:1989 பிறப்புகள் பகுப்பு:வாழும் நபர்கள்
அம்பாந்தோட்டை
புவியியலும் காலநிலையும்
அம்பாந்தோட்டை கரையோரச் சமவெளி என அழைக்கப்படும் இலங்கையின் புவியியல் பிரிவில் அமைந்துள்ளது. கடல் மட்டத்துக்கு மேல் சுமார் 0-15 மீற்றர் உயரத்தில் காணப்படுகிறது. இங்கு வருடாந்த சராசரி வெப்பநிலை 27 பாகை செல்சியஸ் ஆகும். இலங்கையின் இரண்டு பருவபெயர்ச்சிக்　காற்றுகளிலும்　மழைவீழ்ச்சியைப்　பெறாத　அம்பாந்தோட்டை　குறைவரல் வலயத்தில்　அமைந்துள்ளது. 1950 மி.மீ. 　　வருடாந்த சராசரி மழைவீழ்ச்சியைப் பெறுகின்றது.
மக்கள்
இது சிங்களவர்களை பெரும்பான்மையாக கொண்ட ஒரு நகரசபை ஆகும். இங்குள்ள மக்களில் பெரும்பானமையினர் பௌத்த மதத்தைச் சேர்ந்தவராவர்.
கைத்தொழில்
அம்பாந்தோட்டை　உப்பு　உற்பத்திக்கு　பிரசித்தமான　பிரதேசமாகும். இங்கு நெற்பயிர்ச் செய்கை, மரக்கறிச் செய்கை முக்கிய இடத்தைப் பெறுகிறது.
சகாசரலிங்கா
thumb|செதுக்கப்பட்ட ஆற்றுப்பாறைகள் சகாசரலிங்கா (கன்னடா: ಸಹಸ್ರಲಿಂಗ) என்பது கர்நாடக மாநிலத்தின் உத்தரகண்ணட மாவட்டத்தில் சிரிசி தாலுக்காவில் இருந்து 14 கிமீ தொலைவில் உள்ளது. இது ஷால்மலா ஆற்றின் குறுக்கே அமைந்துள்ளது. ஆற்றின் குறுக்கே ஆயிரம் லிங்கங்கள் ஆற்றில் உள்ள பாறைகளில் செதுக்கப்பட்டிருக்கும் இடமாக இது புகழ் பெற்றுள்ளது.
வரலாறு
சிரிசி ராஜ்யத்தின் ராஜா (1678-1718) சதாசிவராய வர்மாவால் இந்த சிவன் லிங்கங்கள் கட்டப்பட்டுள்ளன என்று வரலாறு கூறுகிறது. சிவலிங்கங்களின் முன் செதுக்கப்பட்டுள்ள பல பசு / காளைகளையும் காணலாம்.
மதசார்ந்த செய்திகள்
லிங்கம் உருவம் என்பது இந்து கடவுளாகும். பக்தர்கள், சிவன் பக்தர்கள், ஆகியோருடன் பக்தர்கள் கலந்து கொள்வதன் மூலம், சிவனின் பிரார்த்தனைக்கு பக்தர்கள் வருகை தருகின்றனர். இங்கு ஒவ்வொரு லிங்கமும் நந்தியை பார்த்தப்படி கொண்டிருக்கிறது. ஒவ்வொரு ஆண்டும், மகா சிவராத்திரி, ஆயிரக்கணக்கான இந்துக்கள் இங்கு சிவன் வழிபாடு செய்ய இங்கு கூடி வருகின்றனர்.
குறிப்புகள்
பகுப்பு:உத்தர கன்னட மாவட்டம்
இ. டி. ரெட்டியபட்டி ஊராட்சி
'''இ. டி. ரெட்டியபட்டி ஊராட்சி' (E. t. reddiapatti Gram Panchayat''), தமிழ்நாட்டின் விருதுநகர் மாவட்டத்தில் உள்ள வெம்பக்கோட்டை வட்டாரத்தில் அமைந்துள்ளது. இந்த ஊராட்சி, சாத்தூர் சட்டமன்றத் தொகுதிக்கும் விருதுநகர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1057 ஆகும். இவர்களில் பெண்கள் 535 பேரும் ஆண்கள் 522 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
மேற்கோள்கள்
பகுப்பு:விருதுநகர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
பழையன் (பாண்டிய சிற்றரசன்)
பழையன் என்பவன் மோகூர் மன்னன் என்றும், வேம்பு இவனது காவல்மரம் என்றும் கூறப்படுவதால் இவன் பாண்டியர் குடிச் சிற்றரசன் எனலாம். செங்குட்டுவன் இவனது காவல்மரத்தை வெட்டி இவனை ஒடுக்கினான். நுண் கொடி உழிஞை வெல் போர் அறுகை 	10 சேணன்ஆயினும், 'கேள்' என மொழிந்து, புலம் பெயர்ந்து ஒளித்த களையாப் பூசற்கு, அரண்கள் தாவுறீஇ, அணங்கு நிகழ்ந்தன்ன மோகூர் மன்னன் முரசம் கொண்டு, நெடுமொழி பணித்து, அவன் வேம்பு முதல் தடிந்து,	15 முரசு செய முரச்சி, களிறு பல பூட்டி, ஒழுகை உய்த்தோய்! (பதிற்றுப்பத்து 44)
இரு பெரு வேந்தரும் விச்சியும் வீழ, அரு மிளைக் கல்லகத்து ஐந்து எயில் எறிந்து, பொத்தி ஆண்ட பெருஞ் சோழனையும், வித்தை ஆண்ட இளம் பழையன் மாறனையும், வைத்த வஞ்சினம் வாய்ப்ப வென் (பதிற்றுப்பத்து, பதிகம் 5) . இவனது தம்பி இளம் பழையன் மாறன். இவர்களின் தலைநகர் மோகூர்.
அடிக்குறிப்பு
பகுப்பு:சங்ககால அரசர்கள் பகுப்பு:சேரர் போர்கள்
விளார் பொன்னியம்மன் கோயில்
விளார் பொன்னியம்மன் கோயில் தமிழ்நாட்டில் தஞ்சாவூர் மாவட்டம், விளார் என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. வழக்கு நிலுவையில் இருப்பதால் நடைமுறை நிருவாகியால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் பூசை நடக்கின்றது.
மேற்கோள்கள்
பகுப்பு:தஞ்சாவூர் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
ஐந்திணைப் பொருள்
பண்டையத் தமிழ் மக்கள் பாடற்பொருளை அகப்பொருள் என்றும் புறப்பொருள் என்றும் வகைப்படுத்தினர். தொல்காப்பியர் இந்த மரபைப் பின்பற்றி அகப்பொருளை என மூன்றாகப் பகுத்து விளக்கியுள்ளார்.
பகுப்பு:தமிழர் பண்பாடு
ஊழல் மலிவுச் சுட்டெண்
thumb|650px|Overview of the index of perception of corruption, 2019. (Where the highest perception of corruption is colored red, and lowest is colored yelow.) ஊழல் மலிவுச் சுட்டெண் (Corruption Perceptions Index) என்பது டிரான்சிபரன்சி இண்ட்டர்நேசனல் (Transparency International) என்னும் அமைப்பால் உலக நாடுகளின் ஊழல் நிலையின் மதிப்பீடு ஆகும். ஊழல் என்பது தனிப்பட்ட இலாபத்துக்காக அதிகாரத்தை தவறாகப் பயன்படுத்துவது என்று இந்த அமைப்பு வரையறை செய்கிறது. 2003 இல் இருந்து இந்த அறிக்கை வெளியிடப்படுகிறது. பொதுவாக வளர்ச்சி கூடிய நாடுகளில் (வட அமெரிக்கா, ஐரோப்பா, ஆசுத்திரேலியா, நிப்பான்) ஊழல் குறைவாகவும், வளர்ச்சி குன்றிய நாடுகள் (ஆப்பிரிக்கா, ஆசியா, தென் அமெரிக்கா) ஊழல் அதிகமாக இருப்பதையும் அவதானிக்கலாம்.
மேற்கோள்கள்
பகுப்பு:மனித மேம்பாட்டுச் சுட்டெண் பகுப்பு:வெளிப்படைத்தன்மை பகுப்பு:சுட்டெண்கள்
மதுரை முத்து (நகைச்சுவையாளர்)
மதுரை முத்து, தமிழ்நாட்டைச் சேர்ந்த ஒரு மேடை, தொலைக்காட்சி சிரிப்புரையாளர் ஆவார். இவர் தமிழ்த் திரைப்படங்களிலும் நகைச்சுவை வேடங்களில் நடித்துள்ளார். இவர் கலக்கப் போவது யாரு, அசத்தப் போவது யாரு, காமெடி ஜங்சன் போன்ற தொலைக்காட்சி நிகழ்ச்சிகளின் ஊடாக பரந்து அறியப்பெற்றார். பட்டிமன்ற நிகழ்ச்சிகளில் நடுவராகவும், இவர் இருந்துள்ளார்.
வாழ்க்கைக் குறிப்பு
இவர் தமிழகத்தின், மதுரை மாவட்டம், கள்ளிக்குடி வட்டம், டி. அரசபட்டி என்ற ஊரில் பிறந்தார். இவருக்கு மனைவி லேகா மற்றும் இரண்டு பெண் குழந்தைகள் இருக்கின்றனர். இவரின் மனைவி லேகா என்ற வையம்மாள் தனது 32-வது வயதில், 2016 ஆம் ஆண்டு பிப்ரவரி மாதம் 3 ஆம் தேதி கார் விபத்தில் உயிரிழந்தார். பின்னர் சிறுது மாதங்கள் கழித்து, தனது மனைவி வையம்மாளின் தோழியான பல் மருத்துவர் நீத்து என்பவரை இரண்டாவது முறையாக திருமணம் செய்து கொண்டார்.
வெளி இணைப்புக்கள்
பகுப்பு:தமிழ் மேடைச் சிரிப்புரையாளர்கள் பகுப்பு:மதுரை மக்கள் பகுப்பு:தமிழ்த் திரைப்பட நடிகர்கள் பகுப்பு:தமிழ் நகைச்சுவை நடிகர்கள் பகுப்பு:வாழும் நபர்கள்
ஸ்டீவ் கோர்டிங்லி
ஸ்டீவ் கோர்டிங்லி (Steve Cordingley, பிறப்பு: திசம்பர் 19 1981), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் மூன்று ஏ-தர துடுப்பாட்டப் போட்டிகளில் கலந்து கொண்டுள்ளார். 2001-2003 ஆண்டுகளில், ஏ-தர துடுப்பாட்டப் போட்டிகளில் பங்குகொண்டார்.
வெளி இணைப்பு
ஸ்டீவ் கோர்டிங்லி - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி அக்டோபர் 23 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1981 பிறப்புகள் பகுப்பு:வாழும் நபர்கள்
மின் நீதிமன்றங்கள் (இந்தியா)
மின் நீதிமன்றங்கள் (E-Courts Services) மூலமான சேவைகள் என்பது இந்திய அளவில் நீதிமன்றங்கள் மூலமாக மின்னணு சேவைகள் வழங்குவதற்கான ஒரு தேசியத் திட்டமாகும். இந்திய உச்ச நீதிமன்றம் இத் திட்டத்திற்கென மின் குழு ஒன்றை அமைத்துள்ளது. இந்த திட்டமானது இந்திய நீதித்துறை, இந்திய சட்டம் மற்றும் நீதி அமைச்சகம், மற்றும் இந்திய அரசால் கண்காணிக்கப்படுகிறது. இந்தத் திட்டத்திற்கு இந்திய அரசாங்கம் நிதியளிக்கிறது.
உயர் நீதிமன்ற சேவைகள்
உயர் நீதிமன்றங்கள் தொடர்பான சேவைகளை மின் நீதிமன்றங்கள் வழங்குகிறது. உயர் நீதிமன்றங்கள் தொடர்பான தகவல் மற்றும் தரவுகளின் மைய களஞ்சியம் இந்த வலைத்தளங்களில் கிடைக்கிறது. 2020 ஆண்டு இறுதியின்படி இந்தியாவில் உள்ள அனைத்து உயர் நீதிமன்றங்களிலும் நிலுவையில் உள்ள 46,37,128 (4.6 மில்லியன்) வழக்குகளின் விவரங்கள் இந்த வலைத்தளத்தில் கிடைக்கின்றன.
உயர் நீதிமன்றங்களுக்கான தேசிய நீதி தரவு கட்டம்
link=https://ta.wikipedia.org/wiki/%E0%AE%AA%E0%AE%9F%E0%AE%BF%E0%AE%AE%E0%AE%AE%E0%AF%8D:Emblem%20of%20the%20Supreme%20Court%20of%20India.svg|thumb|இந்திய உச்ச நீதிமன்றம் இலச்சினை உயர் நீதிமன்றங்கள் குறித்த தகவல்களை ஒருங்கிணைக்க தனியாக தேசிய நீதி தரவு கட்டம் உருவாக்கப்பட்டுள்ளது. மின் நீதிமன்றங்கள் திட்டத்தின் கீழ் செயல்படுத்தப்படும் ஒரு முதன்மை திட்டமான தேசிய நீதி தரவு கட்டம் (என். ஜே. டி. ஜி), இந்திய அரசின் 'வியாபாரம் செய்வது எளிது' எனும் முயற்சியின் கீழ் ஒரு குறிப்பிடத்தக்க கண்டுபிடிப்பாக அங்கீகரிக்கப்பட்டுள்ளது. தேசிய நீதி தரவு கட்டம் என்பது நாட்டின் அனைத்து மாவட்ட மற்றும் தாலுகா நீதிமன்றங்களிலும் நிலுவையில் உள்ள மற்றும் முடிவு காணப்பட்ட வழக்குகள் தொடர்பான தரவுகளின் தேசிய களஞ்சியமாகும். திறமையான வழக்கு மேலாண்மை மற்றும் வழக்குகளை திறம்பட முடிவு காண்பதற்கும் வழிவகுக்கும். மேலும், வழக்குகளை கண்காணிக்க உதவும் மீள் தேடல் தொழில்நுட்பத்தின் கருத்தை சுற்றி இது உருவாக்கப்பட்டுள்ளது.
இந்திய உயர் நீதிமன்றங்கள்
இந்திய உயர் நீதிமன்றங்களும் மின் நீதிமன்ற சேவைகளில் பங்கேற்கிறது. இந்திய உயர் நீதிமன்றங்கள் ஒவ்வொரு மாநில மற்றும் யூனியன் பிரதேசத்திலும் அசல் அதிகார வரம்பின் முதன்மை உரிமையியல் நீதிமன்றங்கள் ஆகும். எவ்வாறாயினும், உயர்நீதிமன்றம் அதன் அசல் உரிமையியல் மற்றும் கிரிமினல் அதிகார வரம்பைப் பயன்படுத்துகிறது. ஒரு மாநில அல்லது கூட்டாட்சி சட்டத்தில் நியமிக்கப்பட்டால், இந்திய உயர் நீதிமன்றங்கள் சில விஷயங்களில் அசல் அதிகார வரம்பை அனுபவிக்கக்கூடும்.
மாவட்ட நீதிமன்றம் அல்லது அமர்வு நீதிமன்ற சேவைகள்
மாவட்ட நீதிமன்றங்கள் மூலமாக மின் நீதிமன்றங்கள் சேவைகள் அதிகமாக வழங்கப்படுகிறது. இந்தியாவின் மாவட்ட நீதிமன்றங்கள் ஒவ்வொரு மாவட்டத்துக்கும் ஒன்று அல்லது அதற்கு மேற்பட்டவை உள்ளன. இந்த நீதிமன்றங்கள் மாவட்ட அளவில் இந்தியாவில் நீதியை நிர்வகிக்கின்றன. ஒவ்வொரு மாவட்டத்திலும் மிக உயர்ந்த நீதிமன்றம் மாவட்ட மற்றும் அமர்வு நீதிபதியின் நீதிமன்றமாகும். மாவட்ட மற்றும் அமர்வு நீதிபதி என்பது மாநில உயர்நீதிமன்றத்தைத் தவிர அசல் உரிமையியல் அதிகார வரம்பின் முதன்மை நீதிமன்றமாகும். மேலும் இது உரிமையியல் விவகாரங்களில் அதன் அதிகார வரம்பை முதன்மையாக உரிமையியல் நடைமுறைச் சட்டத்திலிருந்து பெறுகிறது.
குற்றவியல் நடைமுறை சட்டத்தின் கீழ் குற்றவியல் விஷயங்களில் தனது அதிகார வரம்பைப் பயன்படுத்தும்போது மாவட்ட நீதிமன்றம் அமர்வு நீதிமன்றம் ஆகும். மாநில தலைமை நீதிபதியின் ஆலோசனையின் பேரில் மாநில ஆளுநரால் நியமிக்கப்பட்ட ஒரு மாவட்ட நீதிபதி மாவட்ட நீதிமன்றத்திற்கு தலைமை தாங்குகிறார். மாவட்ட நீதிபதியைத் தவிர, கூடுதல் மாவட்ட நீதிபதிகள் மற்றும் உதவி மாவட்ட நீதிபதிகள் பணிச்சுமையைப் பொறுத்து இருக்கலாம். கூடுதல் மாவட்ட நீதிபதியும் நீதிமன்றமும் மாவட்ட நீதிபதி மற்றும் அவரது மாவட்ட நீதிமன்றத்திற்கு சமமான அதிகார வரம்பைக் கொண்டவை ஆகும்.
மாவட்ட நீதிமன்றத்திற்கான தேசிய நீதி தரவு கட்டம்
மாவட்ட நீதிமன்றங்கள் குறித்த தகவல்களை ஒருங்கிணைக்க தனியாக தேசிய நீதி தரவுக்கட்டம் உருவாக்கப்பட்டுள்ளது. ஈகோர்ட்ஸ் திட்டத்தின் கீழ் செயல்படுத்தப்படும் ஒரு முதன்மை திட்டமான தேசிய நீதி தரவு கட்டம் (என். ஜே. டி. ஜி), இந்திய அரசின் 'வியாபாரம் செய்வது எளிது' (ஈஸி ஆஃப் டூயிங் பிசினஸ்) முயற்சியின் கீழ் ஒரு குறிப்பிடத்தக்க கண்டுபிடிப்பாக அங்கீகரிக்கப்பட்டுள்ளது. தேசிய நீதி தரவு கட்டம் என்பது நாட்டின் அனைத்து மாவட்ட மற்றும் தாலுகா நீதிமன்றங்களிலும் நிலுவையில் உள்ள மற்றும் முடிவு காணப்பட்ட வழக்குகள் தொடர்பான தரவுகளின் தேசிய களஞ்சியமாகும். திறமையான வழக்கு மேலாண்மை மற்றும் வழக்குகளை திறம்பட முடிவு காண்பதற்கு வழிவகுக்கும். மேலும், வழக்குகளை கண்காணிக்க உதவும் மீள் தேடல் தொழில்நுட்பத்தின் கருத்தை சுற்றி இந்த தரவுக்கட்டம் உருவாக்கப்பட்டுள்ளது.
இந்திய மாவட்ட நீதிமன்றங்கள்
குற்றவியல் நடைமுறை சட்டத்தின் கீழ் குற்றவியல் விஷயங்களில் தனது அதிகார வரம்பைப் பயன்படுத்தும்போது மாவட்ட நீதிமன்றம் அமர்வு நீதிமன்றமாகும். மாநில தலைமை நீதிபதியின் ஆலோசனையின் பேரில் மாநில ஆளுநரால் நியமிக்கப்பட்ட ஒரு மாவட்ட நீதிபதி மாவட்ட நீதிமன்றத்திற்கு தலைமை தாங்குகிறார். மாவட்ட நீதிபதியைத் தவிர, கூடுதல் மாவட்ட நீதிபதிகள் மற்றும் உதவி மாவட்ட நீதிபதிகள் பணிச்சுமையைப் பொறுத்து இருக்கலாம். கூடுதல் மாவட்ட நீதிபதியும் நீதிமன்றமும் மாவட்ட நீதிபதி மற்றும் அவரது மாவட்ட நீதிமன்றத்திற்கு சமமான அதிகார வரம்பைக் கொண்டவை ஆகும்.
மின்னணு முறையில் வழக்கு தாக்கல் (மின்-தாக்கல்)
link=https://ta.wikipedia.org/wiki/%E0%AE%AA%E0%AE%9F%E0%AE%BF%E0%AE%AE%E0%AE%AE%E0%AF%8D:Supreme_Court_of_India_-_200705_(cropped).jpg|thumb|311x311px|இந்திய உச்ச நீதிமன்றம் மின்-தாக்கல் முறையானது வழக்குகளையும் சட்ட ஆவணங்களையும் மின்னணு முறையில் வழக்கு தாக்கல் செய்ய உதவுகிறது. மின்-தாக்கலைப் பயன்படுத்தி, மின்-தாக்கல் முறைகளை ஏற்றுக்கொண்ட உயர் நீதிமன்றங்கள் மற்றும் மாவட்ட நீதிமன்றங்களில் நேரில் தோன்றாமல் வழக்குகள் (உரிமையியல் மற்றும் கிரிமினல்) தாக்கல் செய்யலாம். மின்-தாக்கல் அறிமுகம் என்பது இந்தியாவில் நீதிமன்றங்களுக்கு முன் வழக்குகளைத் தாக்கல் செய்வதற்கான தொழில்நுட்ப தீர்வுகளை மேற்கொள்வதன் மூலம் காகிதமில்லா தாக்கல் மற்றும் நேரத்தையும் செலவையும் மிச்சப்படுத்துவதை நோக்கமாகக் கொண்டுள்ளது.
மெய்நிகர் நீதிமன்றங்கள்
மெய்நிகர் நீதிமன்றங்கள் என்பது ஒரு நீதிமன்றத்தில் வழக்கறிஞர் நேரில் வருகை தருவதில் இருந்து தவிர்ப்பதையும், மெய்நிகர் தளங்களில் வழக்குகளை தீர்ப்பதையும் நோக்கமாகக் கொண்டது. நீதிமன்ற வளங்களை திறம்பட பயன்படுத்துவதற்கும், வழக்குத் தொடுப்பவர்களுக்குள்ளான சிறு சிறு மோதல்களைத் தீர்ப்பதற்கான ஒரு சிறந்த வழியை வழங்குவதற்கும் இந்த கருத்து உருவாக்கப்பட்டுள்ளது.
வெளி இணைப்புகள்
https://services.ecourts.gov.in/ecourtindia_v4_bilingual/cases/s_casetype.php?state=D&state_cd=10&dist_cd=13
அதிகாரப்பூர்வ வலைத்தளம்
பகுப்பு:நீதிமன்றங்கள் பகுப்பு:நீதிபதிகள் பகுப்பு:இந்திய அரசு பகுப்பு:இந்திய அரசியலமைப்புச் சட்டம் பகுப்பு:இந்திய உச்ச நீதிமன்றம்
வேகுபட்டி
இந்தியா, தமிழ்நாடு, புதுக்கோட்டை மாவட்டம்Vegupatti ஒரு சிறிய கிராமம் புதுக்கோட்டை மாவட்டம், பொன்னமராவதி வட்டம், டு,ஒரு சிறிய வேகுபட்டி கிராமம் ஆகும். பொன்னமாரவதியில் இருந்து மூன்று கிலோ மீட்டர் தொலைவில் வேகுபட்டி கிராமம் அமைதுள்ளது. பொன்னமாரவதி. .2011 மக்கள் தொகை கணக்கெடுப்பின்படி, மொத்தமக்கள்தொகை 3,009 (1,445 ஆண்கள் மற்றும் 1,564 பெண்கள்).
மேற்கோள்கள்
பகுப்பு:தமிழ்நாடு மாநிலத்திலுள்ள ஊர்களும் நகரங்களும்
குளோரோபுளோரோகார்பன்
குளோரோபுளோரோகார்பன் (chlorofluorocarbon, CFC) எனப்படுவது கரிமம், புளோரின் மற்றும் குளோரின் ஆகிய தனிமங்களை மட்டும் உள்ளடக்கிய கரிமச் சேர்வைகளின் தொகுதியாகும். இவை மெத்தேன், எத்தேன் ஆகியவற்றிலிருந்து உற்பத்தி செய்யப்படுகின்றது. உலகில் அதிகம் பயன்படுத்தப்பட்ட சேர்மம் டைக்குளோரோடைபுளோரோமெத்தேன் (CCl2F2) ஆகும். இது R-12 அல்லது பிரியான் என்ற வணிகப் பெயரில் விற்பனை செய்யப்பட்டது. குளோரோபுளோரோகார்பன்கள் படை மண்டலத்திலுள்ள ஓசோன் வளிமத்துக்குப் பாதிப்பை ஏற்படுத்தியதால், புவி வாழ் உயிரினங்களுக்கு புற ஊதாக்கதிர்களுக்கு எதிரான பாதுகாப்புக் குறைவடைந்தது. எனவே மொண்ட்ரியால் ஒப்பந்தப்படி குளோரோபுளோரோகார்பன்களின் பயன்பாடு பல நாடுகளில் தடை செய்யப்பட்டது. அது வரை குளிராக்கிகளிலும், பீச்சிகளிலும், பரவலாக குளோரோபுளோரோகார்பன்கள் பயன்படுத்தப்பட்டன. பின்னர் படிப்படியாக ஆர்-410ஏ, ஆர்134ஏ உள்ளிட்ட ஐதரோபுளோரோகார்பன்கள்  போன்ற மாற்றீடுகள் அறிமுகப்படுத்தப்பட்டு குளோரோபுளோரோகார்பன்களின் பயன்பாடு பெருமளவில் குறைக்கப்பட்டு விட்டது.
வேதியியல்
எளிய அல்கேன்களைப் போல CFCக்களும் நான்முகி வடிவான மூலக்கூற்றுக் கட்டமைப்புடையவை . எனினும் குளோரோபுளோரோகார்பன்களின் கொதிநிலை எளிய அல்கேன்களை விட அதிகமாகும். CFCக்களில் வெவ்வேறு தனிமங்களின் அணுக்கள் இருப்பதால் இங்கு முனைவாக்கத்தன்மை அதிகமாகும். எனவே மூலக்கூறுகளுக்கிடையே மின்னியல் கவர்ச்சி காரணமாக இவற்றின் கொதிநிலை சிறிது அதிகமாக உள்ளது. இதனாலேயே எளிய அல்க்கேனான மெத்தேன் -161 °C இல் கொதிக்க, CCl2F2 -29.8 °C இல் கொதிக்கின்றது. சில CFCக்களின் கொதிநிலை இதனிலும் அதிகமாகும். இவ்வாறு அதிக வெப்பநிலையை உள்ளடக்கும் தன்மை காரணமாக குளோரோபுளோரோகார்பன்கள் குளிரூட்டிகளில் அதிகளவில் பயன்படுத்தப்பட்டது.
குளோரோபுளோரோகார்பன்கள் பொதுவாக பின்வரும் முறையில் உற்பத்தி செய்யப்படுகின்றன.
பின்னர் ஐதரசனுக்குப் பதிலாக புளோரின் அல்லது குளோரின் பதிலிடப்படும். குளோரோபுளோரோகார்பன்களிடையே அடர்த்தியும் கொதிநிலையும் பரவலாக வேறுபடும்.
சூழல் பாதிப்புகள்
ஓசோன் படை நலிவடைதலுக்கு குளோரோபுளோரோகார்பன்களே முக்கிய காரணமாகும். இவை படை மண்டலத்தை அடையும் போது புற ஊதாக் கதிர்களின் தாக்கத்தினால் பிரிகையடைந்து குளோரின் அணுவை வெளியேற்றும்.
இந்த குளோரின் அணு அதிக தாக்குதிறன் உடையது. இது ஊக்கியாகத் தொழிற்பட்டு (எனவே தாக்கத்தில் விரயமாகாது) ஓசோன் வாயுவை ஒக்சிசனாக மாற்றும். இத்னால் அதிக புற ஊதாக் கதிர்கள் புவியை அடைந்து உயிர்ச்சூழலின் சமநிலை பாதிப்ப்டைய வாய்ப்புள்ளது.
குளோரோபுளோரோகார்பன்கள் பச்சை வீட்டு வாயுக்களுமாகும். எனவே இவை புவி வெப்பமடைதலுக்கும் பங்களிப்பனவாகும்.
மேற்கோள்கள்
பகுப்பு:கரிமச் சேர்மங்கள் பகுப்பு:பைங்குடில் வளிமங்கள் பகுப்பு:ஆலசனேற்ற கரைப்பான்கள் பகுப்பு:ஆலோமீத்தேன்கள் பகுப்பு:குளிர்பதனூட்டிகள் பகுப்பு:குளோரோபுளோரோகார்பன்கள்
கில்கமெஷ் காப்பியம்
கில்கமெஷ் காப்பியம் (Epic of Gilgamesh) என்பது பண்டைக்கால மெசொப்பொத்தேமியாவில் எழுதப்பட்ட ஒரு செய்யுள் வடிவ இதிகாசம் ஆகும். இது உலகின் மிகப்பழைய புனைகதை இலக்கிய ஆக்கங்களுள் ஒன்றாகக் கருதப்படுகிறது. உரூக் நகர இராச்சிய மன்னர் கில்கமெஷ் பற்றிய சுமேரிய மொழி செவிவழிக் கதைகளையும், செய்யுள்களை கிமு 2,100-இல் தொகுக்கப்பட்டதே உலகின் முதல்  இதிகாசம் என அறிஞர்கள் கருதுகிறார்கள். கில்காமேசின் கதை 12 களிமண் பலகைகளில் அக்காதிய மொழியில் ஆப்பெழுத்துகளில் எழுதப்பட்டிருந்தது. இப்பலகைகள் தற்கால ஈராக் நாட்டின் பண்டைய உரூக் நகரத்தின் தொல்லியல் அகழாய்வில் கண்டுபிடிக்கப்பட்டது.
காப்பியச் சுருக்கம்
என்கிடு என்ற முரட்டு அரக்கன் உரூக் நகரத்திற்கு வருகிறான். அங்கு வாழும் கில்கமெஷ் நிலம், வானம், மண், காற்று பற்றிய பஞ்சபூத அறிவு நிரம்பப்பெற்ற பலசாலி. இருவருக்கும் போட்டி நடக்கிறது. மூர்க்கமான போர் நிகழ்கிறது. கில்கமெஷ் என்-கிருவை வென்றான். ஆனால் அவனைக் கொல்லாமல், அவனது நட்பைப் பெறுகிறான். என்கிடுவும் கில்காமேசும் உயிர் நண்பர்களாயினர் என்று அந்தக் கதை தொடர்ந்து செல்கின்றது.
வெளி இணைப்புகள்
பகுப்பு:காப்பியங்கள் பகுப்பு:சுமேரிய மொழி பகுப்பு:மெசொப்பொத்தேமியாவின் வரலாறு பகுப்பு:மெசொப்பொத்தேமியா பகுப்பு:பண்டைய நூல்கள்
நான்காம் செயவர்மன்
நான்காம் செயவர்மன் ( Jayavarman IV)   பொ.ச. 928 முதல் 941 வரை ஆட்சி செய்த அங்கோரிய அரசர் ஆவார். பல ஆரம்பகால வரலாற்றாசிரியர்கள் இவர் ஒரு கொள்ளைக்காரர் என்று நினைத்தார்கள். இருப்பினும், இவர் அரியணைக்கு முறையான உரிமையைக் கொண்டிருந்தார் என்பதை சமீபத்திய சான்றுகள் காட்டுகின்றன. இவரது ஆட்சியின் போது, தேசத்தில் 12 நகரங்கள் அல்லது புரங்கள் இருந்தது.
ஆரம்ப ஆண்டுகளில்
இவர் கெமர் மன்னர் முதலாம் இந்திரவர்மனின் மகள் மகேந்திரதேவியின் மகனாவார். மேலும் மன்னர் முதலாம் யசோவர்மனின் ஒன்றுவிட்ட சகோதரியான அவரது அத்தை செயதேவியை மணந்தார். தெளிவான வாரிசு விதிகள் இல்லாததால், தாய்வழி வழியிலான சிம்மாசனத்திற்கான இவரது கோரிக்கை சரியானதாகத் தோன்றியது. முதலாம் யசோவர்மனின் மரணத்திற்குப் பிறகு அவரது மகன்களை எதிர்த்து அங்கோரைக் கைப்பற்றினார். 921இல் இவர் தனது சொந்த தலைநகரை கோ கெர் என்ற இடத்தில் அமைத்தார். 921 தேதியிட்ட ஒரு கல்வெட்டில், "நான்காம் செயவர்மன் யசோதரபுர நகரத்தை விட்டு சோக் கார்க்யாரில் தேவராசாவை அழைத்துக்கொண்டு ஆட்சி செய்ய புறப்பட்டார்" என எழுதப்பட்டுள்ளது. இவருக்கும் இரண்டாம் ஈசானவர்மனுக்கும் அரியணைக்கான போட்டி 921இல் தொடங்கி 928 வரை நீடித்தது. பின்னர் 928இல் ஈசானவர்மன் இறந்த பின்னர் செயவர்மன் தனித்து ஆட்சி செய்தார்.